रूस का कहना है कि उन्हें खबर मिली थी कि ISIS के टॉप कमांडर्स की एक खुफिया बैठक हो रही है, जिसमें खुद बगदादी भी मौजूद था. लिहाज़ा रूसी विमानों ने अपनी बमबारी में इसी बैठक को निशाना बनाया. जिसमें बगदादी की मौत हो गई. रूसी सेना की तरफ से इस बमबारी की एक तस्वीर भी जारी की गई है. सीरिया के सरकारी टीवी चैनल की ख़बर के बाद अब रूसी सेना की तरफ से इस खबर की पुष्टि करना काफी विश्वसनीय स्रोत माना जा रहा है. चूंकि ये ख़बर रूस के रक्षा मंत्रालय के हवाले से आई है. ऐसे में इसके सही होने की संभावना काफी ज्यादा है.